DECLARAŢIILE PREŞEDINTELUI:

Una din atribuţiile preşedintelui este de a promulga legi adoptate în Parlament

Pentru a evita interpretări eronate, am decis ca atunci când ajung la mine declaraţii discutate în spaţiul public să fac declaraţii legate de promulgarea sau nepromulgarea lor

DESPRE LEGILE ELECTORALE

În ce priveşte primul pachet de legi, cele legate de finanţarea partidelor, cea care reglementează alegerea administraţiei publice locale şi legea care reglementează partidele, cele trei au făcut parte din pachetul de legi abordate la consultările cu partidele

Este foarte important ca modificările legii în reglementarea partidelor să aducă îmbunătăţiri

Le-am promulgat pentru că, din punctul meu de vedere, aduc progres. Ele nu sunt perfecte

DESPRE LEGEA INCOMPATIBILITĂŢILOR

Preşedintele Klaus Iohannis a anunţat că solicită Curţii Constituţionale verificarea constitutuţionalităţii legii serviciilor comunitare, care prevede, printre altele, că primarii şi preşedinţii CJ pot fi reprezentanţi în AGA ale asociaţiilor de utilităţi publice.

"Vreau să vă refer pe scurt la propusa modificare a Legii serviciilor comunitare de utilităţi publice numărul 51 din 2006. Această modificare a fost tratată, ca să ştiţi despre ce vorbim, a fost tratată în spaţiul public ca o intervenţie pentru schimbarea reglementărilor în incompatibilitatea aleşilor locali. Această schimbare se referă, în esenţă, la faptul că primarul şi preşedintele Consiliului Judeţean pot fi membri în Adunarea Generală a Acţionarilor, atunci când este vorba de o societate în mână publică care se ocupă de utilităţi publice. Această chestiune a fost vehiculată pe larg şi în campania electorală şi, dacă vă amintiţi, chiar subsemnatul am avut o speţă discutabilă cu ANI. Înalta Curte de Casaţie şi Justiţie a tranşat chestiunea şi a constatat că eu nu am fost la niciun moment în incompatibilitate. Totuşi, această lege care mi-a fost trimisă şi care a ajuns a doua oară la Preşedinţie nu va fi promulgată. Această lege a ajuns la Preşedinţie anul trecut, a fost trimisă la reexaminare de predecesorul meu, acum a ajuns a doua oară la promulgare", a spus Iohannis.

Preşedintele a precizat că are "serioase dubii" în ceea ce priveşte constituţionalitatea acestui act normativ.

"Am serioase dubii în ce priveşte constituţionalitatea acestui act normativ, drept pentru care am formulat o adresă către Curtea Constituţională şi voi solicita verificarea constituţionalităţii acestui act normativ. În esenţă, trebuie să lămuresc un pic fondul problemei. Eu m-am exprimat în repetate rânduri în chestiunea incompatibilităţilor şi am spus că acest domeniu trebuie mai bine reglementat. Incompatibilităţile trebuie să fie clarificate după o discuţie publică şi formulate în aşa fel încât toată lumea să înţeleagă uşor care sunt principiile care stau la bază şi care sunt incompatibilităţile. Acest act normativ vrea să rezolve o parte din această problemă, folosind un subterfugiu, folosind un articol dintr-o lege care nu reglementează incompatibilităţi. Este primul aspect. Al doilea aspect, această lege care mi-a fost trimisă spre promulgare, într-un articol prevede derogări de la Legea nr. 215, Legea administraţiei publice locale. Dacă este aşa, 215 este o lege organică şi atunci şi legea de derogare trebuie să fie tratată ca şi o lege organică, ori parcursul prin Parlament nu a fost de aşa natură. Iată, deci, şi o problemă de formă. Pentru aceste două chestiuni voi trimite actul normativ spre analiză Curţii Constituţionale", a explicat Iohannis.

DESPRE CODUL PENAL ŞI CODUL DE PROCEDURĂ PENALĂ

În privinţa Codului Penal şi Codului de Procedură Penală nu voi accepta modificări ale legii în interesul parlamentarilor

Nu voi promulga aceste modificări. Codul Penal şi cel de Procedură Penală trebuie să rămână aşa cum sunt

DESPRE ÎNLOCUITORUL LUI DRAGNEA

Premierul nu m-a contactat privind această chestiune, dar sunt convins că mă va contacta

DESPRE NUMIREA ŞEFULUI DIICOT

În cursul acestei săptămâni voi lua o decizie

DESPRE DEFRIŞĂRI

Sunt hotărât să se discute acest lucru în CSAT. Am avut o discuţie cu premierul şi am definitivat ordinea de zi în viitorul CSAT. Aşteptăm materialele de la toate instituţiile abilitate pentru a avea o imagine clară asupra amplorii şi pagubelor produse de defrişările ilegale. Dacă este cazul vom lua o decizie

Tăierile ilegale de păduri reprezintă un atac la siguranţa naţională

DESPRE IMIGRANŢI

România trebuie să fie solidară. Dacă se pune problema migranţilor, suntem dispuşi să discutăm această problemă

DESPRE CODUL SILVIC

Nu intenţionez să sesizez CC. Dacă intenţionam, aş fi făcut deja acest lucru

Legat de Codul Silvic, au fost puncte de vedere diferite cu premierul dar nu pot accepta ca aceste dezbateri să ducă la aluzii că se face trafic de influenţă în anturajul preşedintelui. Acest lucru nu s-a întâmplat şi nu se va întâmpla

DESPRE ALEGERI PARŢIALE

Din punctul meu de vedere, abordarea Guvernului este greşită.

Este o temă care ar putea foarte bine discutată între partide, pentru că de aceasta există partide la opoziţie şi partide care guvernează

DESPRE ACUZAŢIILE LUI BĂSESCU

Nu comentez. Vă rog să-l întrebaţi ce a vrut să spună

DESPRE INSTITUŢIA PRIMEI DOAMNE

Prima Doamnă există, este soţia mea Carmen, dar nu cred că trebuie instituţionalizată această chestiune